P r e d k l a d a c i a      s p r á v a

	Ministerstvo spravodlivosti Slovenskej republiky predkladá ako iniciatívny materiál návrh na zrušenie úlohy č. 13 v máji z Plánu legislatívnych úloh vlády Slovenskej republiky na rok 2007.

	Podľa tejto úlohy malo Ministerstvo spravodlivosti Slovenskej republiky v decembri  predložiť na rokovanie vlády návrh zákona o Väzenskej službe.
	
	Dôvodom predloženia návrhu zákona o Väzenskej službe bolo prijatie novej, podrobnejšej úpravy výkonu doterajších aj nových činností Zboru väzenskej a justičnej stráže a ich oprávnení tak, aby boli porovnateľné s inými bezpečnostnými ozbrojenými zbormi a súčasne prijatie nového názvu tohto zboru.

	Vzhľadom ku skutočnosti, že uplatňovanie nového zákona o Väzenskej službe by malo dopad na zvýšené čerpanie finančných prostriedkov zo štátneho rozpočtu a tiež s ohľadom na závery prijaté v Kolégiu ministra spravodlivosti Slovenskej republiky pre väzenstvo 26. marca 2007, kde po prerokovaní Legislatívneho zámeru zákona o Väzenskej službe bol prijatý záver nepokračovať v príprave paragrafového znenia, navrhujeme úlohu     č. 13 v decembri z Plánu legislatívnych úloh vlády Slovenskej republiky na rok 2007 zrušiť.